Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Ennen liittymistä tehtävien tiettyjen päätösten ja toteutettavien tiettyjen muiden toimenpiteiden hyväksymistä koskeva tiedonsaanti- ja neuvottelumenettely



Virallinen lehti nro L 302 , 15/11/1985 s. 0497



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Päätösasiakirja - Ennen liittymistä tehtävien tiettyjen päätösten ja toteutettavien tiettyjen muiden toimenpiteiden hyväksymistä koskeva tiedonsaanti- ja neuvottelumenettely 1. Jotta voitaisiin varmistaa Espanjan kuningaskunnan ja Portugalin tasavallan, jäljempänä 'yhteisöihin liittyvät valtiot', riittävä tiedonsaanti, kaikki Euroopan yhteisöjen komission ehdotukset ja tiedonannot, jotka saattavat johtaa Euroopan yhteisöjen neuvoston tekemiin päätöksiin, saatetaan kyseisten, yhteisöihin liittyvien valtioiden tiedoksi sen jälkeen, kun ne on toimitettu neuvostolle. 2. Neuvottelut voidaan aloittaa jommankumman yhteisöihin liittyvän valtion perustellusta pyynnöstä, jossa se ilmaisee selvästi, mitkä ovat sen edut yhteisöjen tulevana jäsenvaltiona, ja jossa se esittää tekemänsä huomiot. 3. Hallinnolliset päätökset eivät yleensä anna aihetta neuvotteluihin. 4. Neuvottelut käydään välivaiheen komiteassa, jonka jäseninä ovat yhteisöjen ja yhteisöön liittyvien valtioiden edustajat. 5. Yhteisöjen edustajina välivaiheen komiteassa ovat pysyvien edustajien komitean jäsenet tai näiden tähän tehtävään nimeämät edustajat. Komissiota pyydetään lähettämään edustajansa neuvotteluihin. 6. Välivaiheen komiteaa avustaa konferenssin sihteeristö, jonka toimikautta on jatkettu tätä tehtävää varten. 7. Neuvottelut pidetään yleensä heti kun neuvoston päätöksenteon valmistelutyöt yhteisöjen tasolla ovat tuottaneet yhteisiä suuntaviivoja, joiden mukaan neuvottelut voidaan järjestää asianmukaisesti. 8. Jos merkittäviä ongelmia esiintyy edelleen neuvottelujen päätyttyä, kysymys voidaan tuoda esille ministeritasolla yhteisöihin liittyvän valtion pyynnöstä. 9. Edellä olevat määräykset koskevat soveltuvin osin Euroopan investointipankin hallintoneuvoston päätöksiä. 10. Edellisten kohtien mukaista menettelyä sovelletaan myös yhteisöihin liittyvien valtioiden tekemiin päätöksiin, jotka saattavat vaikuttaa näiden valtioiden sitoumuksiin yhteisöjen tulevina jäsenvaltioina. II Espanjan kuningaskunta ja Portugalin tasavalta toteuttavat kaikki tarvittavat toimenpiteet, jotta niiden liittyminen liittymisehtoja ja perustamissopimuksiin tehtäviä mukautuksia koskevan asiakirjan 3 artiklan 2 kohdassa ja 4 artiklan 2 kohdassa tarkoitettuihin sopimuksiin tai yleissopimuksiin tulisi voimaan samaan aikaan kun liittymisasiakirjakin sikäli kuin mahdollista ja kyseisessä asiakirjassa määrätyin edellytyksin. Sikäli kuin 3 artiklan 1 kohdan toisessa virkkeessä ja 2 kohdassa tarkoitetut jäsenvaltioiden väliset sopimukset ja yleissopimukset ovat vasta luonnosasteella eikä niitä ole vielä allekirjoitettu eikä todennäköisesti enää allekirjoitetakaan liittymistä edeltävänä aikana, yhteisöihin liittyviä valtioita pyydetään liittymistä koskevan perustamissopimuksen allekirjoittamisen jälkeen osallistumaan asianmukaisia menettelyjä noudattaen kyseisten sopimusten luonnosten työstämiseen myönteisessä hengessä ja valmiina edistämään työn loppuun saattamista. III Mitä tulee siirtymäkaudesta ja mukauttamisesta tehtyjä pöytäkirjoja koskeviin neuvotteluihin, joita käydään liittymisehtoja koskevan asiakirjan 179 ja 366 artiklassa tarkoitettujen, sopimuspuolina olevien maiden kanssa, yhteisöihin liittyvien valtioiden edustajat osallistuvat työskentelyyn tarkkailijoina yhdessä nykyisten jäsenvaltioiden edustajien kanssa. Tiettyihin yhteisön tekemiin muihin kuin suosituimmuussopimuksiin, joiden voimassaolo jatkuu 1 päivän tammikuuta 1986 jälkeen, voidaan tehdä muutoksia tai niitä voidaan mukauttaa yhteisön laajetessa. Yhteisö neuvottelee muutoksista ja mukautuksista ja pyytää myös yhteisöihin liittyvien valtioiden edustajia osallistumaan neuvotteluihin edeltävässä alakohdassa tarkoitettua menettelyä noudattaen. IV Liittymisehtoja ja perustamissopimuksiin tehtäviä mukautuksia koskevan asiakirjan 61 artiklan 2 kohdassa ja 223 artiklan 2 kohdassa määrätyt, yhteisöihin liittyvien valtioiden ja komission väliset neuvottelut käydään ennen liittymistä. V Yhteisöihin liittyvät valtiot sitoutuvat siihen, ettei tietojenvaihtoa ydinenergia-alalla koskevissa pöytäkirjoissa 13 ja 33 olevissa 2 artikloissa tarkoitettujen lupien myöntämistä tarkoituksellisesti nopeuteta ennen liittymistä kyseisissä pöytäkirjoissa olevien sitoumusten sovellusalan supistamiseksi. VI Yhteisöjen toimielimet laativat liittymisehtoja ja perustamissopimuksiin tehtäviä mukautuksia koskevan asiakirjan 397 artiklassa tarkoitetut tekstit hyvissä ajoin.